**Margaret Heafield Hamilton** (s. 17. toukokuuta 1936) on yhdysvaltalainen tietojenkäsittelytieteilijä ja järjestelmäinsinööri. Hän oli mukana kehittämässä Apollo-avaruusohjelman lennonaikaisia tietokoneohjelmistoja Apollo Guidance Computer -tietokoneelle.

Hän on saanut Presidential Medal of Freedom -mitalin vuonna 2016 tunnustuksena työstään ohjelmistoinsinöörinä NASAlla.

Hamilton Apollon aikana
Hänen sanotaan ensimmäisenä käyttäneen termiä ohjelmistoinsinööri (engl. *software engineer*). Aiemmin ohjelmistokehitykseen ei suhtauduttu yhtä vakavasti kuin esimerkiksi laitteiden suunnitteluun. Oppiminen tuohon aikaan tapahtui suurelta osin projekteissa mukana olemalla ja tekemällä.

Työelämä
--------

Margaret Hamilton syntyi Paolissa, Indianassa. Valmistuttuaan Hancockin lukiosta vuonna 1954, hän siirtyi opiskelemaan matematiikkaa Michiganin yliopistoon vuonna 1955. Hän opetti hetkellisesti lukiossa matematiikkaa ja ranskaa voidakseen elättää miestään tämän opiskellessa Harvardissa. Hän halusi saada matematiikan tutkinnon, ja vuonna 1960 hän liittyi MIT:n tiimiin, jonka kanssa hän kirjoitti ohjelmistoja Edward Norton Lorenzille.*lähde?*

Hamilton työskenteli MIT:ssä sään ennustamiseen käytettävän ohjelmiston parissa.

### SAGE

SAGE (Semi-Automatic Ground Environment) oli Yhdysvaltain ilmapuolustusjärjestelmä, joka otettiin Yhdysvaltain armeijan käyttöön.

Hamilton liittyi SAGE-ryhmään vuotta MIT:ssä aloittamisen jälkeen.
Työskentely SAGE:n parissa johti hänen palkkaamiseensa Nasan Apollo-projektiin.

### NASA

Hamilton seisomassa tiiminsä kanssa kirjoitetun Apollon ohjelman vieressä
Vuonna 1965 Hamiltonista tuli oman ryhmänsä johtaja MIT:n Draper Laboratoryssa. Ryhmä oli vastuussa ohjelmiston kirjoittamisesta ja testaamisesta kahteen moduuliin: komentomoduuli *Columbia* ja kuumoduuli *Eagle*.

Hamilton oli vastuussa Apollo- ja Skylab-alusten kyydissä olevan ohjelmiston kehittäjänä ollessaan ohjelmistokehitysosaston johtajana Charles Stark Draper Laboratoryssa (CSDL). Tähän sisältyi useita projekteja, useita versioita, useita tehtäviä ja kaikki kehitysvaiheet. Projekteihin liittyi uusien menetelmien luominen lentävien ohjelmistojen kehittämiseen ja vaikutti Avaruussukkulan ohjelmistovaatimuksiin. Hamiltonin työ ja siinä kehitetyt konseptit olivat edelläkävijänä huippuluotettavien ohjelmistojen suunnittelussa.

Apollo 11:n kuumoduulin laskeutuessa ohjelmisto ilmoitti virheestä, joka kertoi laitteistoviasta ja että ohjelmisto kompensoi tilannetta. Astronauttien tarkistuslistassa oli virhe, jonka vuoksi tutkalaitteiston kytkin oli väärässä tilassa.

### NASA:n jälkeen

Vuoden 1976 jälkeen Margaret Hamilton perusti oman yrityksen nimeltä HOS (Higher Order Software), jossa toimi johtajana vuoteen 1985 asti. HOS kehitti ideoita ongelmien ehkäisyyn teknologiassa. Lähdettyään yrityksestä hän perusti Hamilton Technologiesin vuonna 1986 Massachusettsissa.

Elämä
-----

Margaret Hamilton syntyi nimellä Margaret Heafield. Hänen vanhempansa ovat Kenneth Heafield ja Ruth Ester Heafield.

Hamilton tapasi miehensä James Cox Hamiltonin opiskellessaan, ja he menivät naimisiin vuonna 1958 Hamiltonin valmistuttua. He saivat tyttären, Lauren Hamiltonin, joka myöhemmin nai yhdysvaltalaisen miljardöörin. Margaret Hamilton myöhemmin erosi miehestään James Hamiltonista.

Lähteet
-------

1. 1 2 3 4 5  About Margaret Hamilton *klabs.org*. Viitattu 4.10.2021. (englanniksi)
2. ↑  Carson, Erin: White House honors two of tech's female pioneers CBS News. Viitattu 8.9.2017.
3. ↑  Remembering the Apollo 11 Moon Landing With the Woman Who Made It Happen Time. Viitattu 8.9.2017.
4. 1 2  Margaret Hamilton, the Engineer Who Took the Apollo to the Moon Medium. Viitattu 17.9.2017.
5. 1 2 3 4 5 6 7  Alice George: Margaret Hamilton Led the NASA Software Team That Landed Astronauts on the Moon *smithsonianmag.com*.  14.3.2019. Viitattu 7.10.2021. (englanniksi)
6. ↑  Margaret Hamilton NASA. Viitattu 8.9.2017.

Aiheesta muualla
----------------

* What to Know About the Scientist Who Invented the Term "Software Engineering" (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF
* WorldCat

 |
|  |
| Kansalliset | 
* Katalonia
* Saksa
* Yhdysvallat
* Puola

 |
|  |
| Tieteilijät | 
* DBLP
* MathSciNet
* zbMATH

 |

 |